Rikunarita-ORG/Wikinium huggingface dataset:
# มุมไบ

| มุมไบ
บอมเบย์ |
| --- |
| มหานคร |
| (บนลงล่างและซ้ายไปขวา) ย่านโวรลี, ประตูสู่อินเดีย, โรงแรมทัชมาฮาลปาเลส, สถานีรถไฟฉัตรปตี ศิวาจี มหาราช, สะพานบานดรา-วารลี ซีลิงก์ |
| ตราอาร์ม |
| ประเทศ | อินเดีย |
| รัฐ | มหาราษฏระ |
| อำเภอ | มุมไบซิตี มุมไบซับเออร์บัน |
| แผนก | Konkan |
| ตั้งถิ่นฐานครั้งแรก | 1507 |
| การปกครอง |
|  • ประเภท | นายกเทศมนตรี–สภา |
|  • องค์กร | BMC |
|  • นายกเทศมนตรี | Sunil Prabhu (SS) |
|  • เทศมนตรี | Sitaram Kunte |
| พื้นที่ |
|  • มหานคร | 603 ตร.กม. (233 ตร.ไมล์) |
| ความสูง | 14 เมตร (46 ฟุต) |
| ประชากร (2011) |
|  • มหานคร | 12,478,447 คน |
|  • อันดับ | 1st |
|  • ความหนาแน่น | 20,694 คน/ตร.กม. (53,600 คน/ตร.ไมล์) |
|  • ปริมณฑล | 18,414,288 คน |
|  • Metro rank | 1st |
|  • Metropolitan | 20,748,395 (2nd) |
| เดมะนิม | Mumbaikar |
| เขตเวลา | UTC+5:30 (IST) |
| รหัสไปรษณีย์ | 400001 to 400107  |
| รหัสพื้นที่ | +91-22 |
| ทะเบียนพาหนะ | MH-01 Mumbai(S/C), MH-02 Mumbai(W), MH-03 Mumbai(E), MH-47 Borivali  |
| ภาษาพูด | ภาษามราฐี |
| เชื้อชาติ | ชาวมราฐี และอื่น ๆ |
| เว็บไซต์ | www.mcgm.gov.in |

**มุมไบ** (มราฐี: मुंबई, ออกเสียง: [ˈmumbəi]) หรือรู้จักในชื่อ **บอมเบย์** (อังกฤษ: *Bombay*, /bɒmˈbeɪ/, ชื่อทางการจนถึงปี 1995) เป็นเมืองหลวงของรัฐมหาราษฏระ ประเทศอินเดีย สหประชาชาติระบุไว้ในปี 2018 ว่ามุมไบเป็นเมืองที่มีประชากรมากที่สุดในประเทศอินเดียเป็นอันดับสองรองจากเดลี และเป็นอันดับที่เจ็ดของโลก ด้วยประชากรราว 20 ล้านคน ข้อมูลจากสำมะโนประชากรปี 2011 มุมไบเป็นเมืองหลวงทางการเงินและเป็นเมืองที่มีประชากรมากที่สุดในประเทศอินเดีย (ในเขตตัวเมือง) ด้วยประชากรจำนวน 12.5 ล้านคนที่อาศัยภายในเขตมุมไบและปริมณฑล มุมไบเป็นศูนย์กลางของภูมิภาคเขตเมืองมุมไบ เขตเมืองที่มีประชากรหนาแน่นที่สุดเป็นอันดับหกของโลก ด้วยประชากรมากกว่า 23 ล้านคน มุมไบตั้งอยู่บนชายฝั่งโกนกานทางตะวันตกของอินเดีย และมีอ่าวธรรมชาติที่ลึกลงไป ในปี 2008 มุมไบได้รับการตั้งชื่อว่าเป็นเมืองอัลฟาโลก มุมไบเป็นเมืองที่มีจำนวนของเศรษฐีและ มหาเศรษฐี มากที่สุดในประเทศอินเดีย ในเมืองมุมไบมีแหล่งมรดกโลกอยู่สามแห่ง คือ ถ้ำเอลิฟันตา, สถานีฉัตรปตีศิวาจี และ กลุ่มอาคารสถาปัตยกรรมอาร์ตเดโคและวิคตอเรียน

มุมไบดั้งเดิมนั้นประกอบขึ้นมาจากเกาะเจ็ดเกาะซึ่งเป็นที่อยู่ของชาวโกลีที่พูดภาษามราฐี และอยู่ภายใต้การปกครองของจักรวรรดิพื้นถิ่นต่าง ๆ เป็นเวลานับศตวรรษก่อนจะถูกยึดครองโดยจักรวรรดิโปรตุเกส ซึ่งต่อมาได้ถูกขายให้กับบริษัทอินเดียตะวันออก ต่อมาในปี 1661 เมื่อกษัตริย์ชาลส์ที่สองแห่งอังกฤษอภิเษกสมรสกับพระนางกาตารีนาแห่งบรากังซา เกาะทั้งเจ็ดของบอมเบย์รวมถึงท่าเรือตันเกียร์ได้ถูกยกให้ในฐานะสินสอด ในช่วงกลางศตวรรษที่ 18 บอมเบย์ได้ถูกเปลี่ยนแปลงรูปร่างโดยโครงการ ฮอร์นบี เวลเลิร์ด ที่ซึ่งมีการถมผืนดินขึ้นมาระหว่างเกาะทั้งเจ็ด ซึ่งมีการก่อสร้างถนนและทางรถไฟสายสำคัญ, โครงการสร้างแผ่นดินข้นบนผืนน้ำ จนเสร็จสมบูรณ์ในปี 1845 ได้ทำให้บอมเบย์กลายเป็นเมืองท่าสำคัญบนทะเลอาหรับ บอมเบย์ในศตวรรษที่ 19 เต็มไปด้วยการพัฒนาทางเศรษฐกิจและการศึกษา ในช่วงต้นศตวรรษที่ 20 ยังเป็นฐานที่แข็งแรงให้กับขบวนการเอกราชอินเดีย หลังอินเดียได้รับเอกราชในปี 1947 บอมเบย์ได้ถูกรวมเข้าเป็นรัฐบอมเบย์ ต่อมาในปี 1960 ภายหลังการเคลื่อนไหวของขบวนการสามยุกต์มหาราษฏร จึงได้ตั้งรัฐใหม่ในชื่อรัฐมหาราษฏระ และมีบอมเบย์เป็นเมืองหลวง

## อ้างอิง

## แหล่งข้อมูลอื่น

* Official website of the Municipal Corporation of Greater Mumbai
* Official City Report เก็บถาวร 2009-03-10 ที่ เวย์แบ็กแมชชีน
# กาติกา นาแอร์

| กาธิกา นาแอร์ Karthika Nair |
| --- |
|  |
| เกิด |  (1992-06-27) 27 มิถุนายน ค.ศ. 1992 มุมไบ , มหาราษฏระ, ประเทศอินเดีย |
| สัญชาติ | ชาวอินเดีย |
| อาชีพ | นักแสดง, นางแบบ |
| ปีปฏิบัติงาน | 2009 – ปัจจุบัน |
| ผลงานเด่น | ภาพยนตร์ภาษาเตลูกู และภาษาทมิฬ อารามบห์ มหารานี |
| บุพการี | ราธา นาแอร์, รชเสกรัน นาแอร์ |
| ญาติ | * ทุลสี นาแอร์ (น้องสาว)
* อัมปิกา (น้า)
 |

**กาติกา นาแอร์** (อังกฤษ: *Karthika Nair* เกิดวันที่ 27 มิถุนายน 1992) เธอเป็นนักแสดงหญิงชาวอินเดีย เธอเริ่มแสดงครั้งแรกตั้งแต่ปี 2009 ในภาพยนตร์ภาษาเตลูกู เรื่อง *Josh* แต่เธอประสบความสำเร็จเป็นครั้งแรกจากภาพยนตร์ภาษาทมิฬ เรื่อง *Ko* และการรับบทเป็นนักแสดงหลักในเรื่อง *Aarambh*

## ผลงานด้านการแสดง

### ภาพยนตร์

| ปี | เรื่อง | รับบท | เป็นภาพยนตร์ภาษา |
| --- | --- | --- | --- |
| 2009 | *Josh* | Vidhya | Telugu |
| 2011 | *Ko* | Renuka Narayanan | Tamil |
| *Makaramanju* | Sugandha Bai, Urvashi | Malayalam |
| 2012 | *Dammu* | Neelaveni | Telugu |
| 2013 | *Kammath & Kammath* | Surekha | Malayalam |
| *Annakodi* | Annakodi | Tamil |
| *Brindavana* | Bhoomi | Kannada |
| 2014 | *Brother of Bommali* | Lucky/Lakshmi | Telugu |
| 2015 | *Purampokku Engira Podhuvudamai* | Kuyili | Tamil |
| 2018 | *Vaa Deal* | Sowmya | Tamil |

### ละครโทรทัศน์

| ปี | เรื่อง | รับบท | เป็นละครโทรทัศน์ภาษา | ออกอากาศช่อง | หมายเหตุ |
| --- | --- | --- | --- | --- | --- |
| 2017 | *Aarambh* | Devasena | Hindi | Star Plus | Television debut |

## อ้างอิง

## แหล่งข้อมูลอื่น

* กาติกา นาแอร์ ที่อินเทอร์เน็ตมูวีเดตาเบส
# ปริญญาตรี

**ปริญญาตรี** หรือ **ปริญญาบัณฑิต** เป็นระดับการศึกษาย่อยในการอุดมศึกษา ต่อเนื่องจากชั้นมัธยมศึกษา คำว่า ตรี หมายถึง ชั้นที่สาม (ใช้เกี่ยวกับลำดับชั้นหรือขั้นของยศตำแหน่ง คุณภาพ หรือ วิทยฐานะ ต่ำกว่า โท สูงกว่า จัตวา)

ระดับปริญญาตรี โดยทั่วไปเวลาสี่ปี แต่สามารถช่วง 2-6 ปีขึ้นอยู่กับภูมิภาคของโลก

## ปริญญาตรีในประเทศไทย

การจัดการศึกษาปริญญาตรีในประเทศไทย โดยส่วนใหญ่จะกำหนดระยะเวลาของหลักสูตรไว้ 4 หรือ 5 ปี และ 2 หรือ 3 ปี ในหลักสูตรต่อเนื่องจากอนุปริญญา มีจุดมุ่งหมายที่จะพัฒนาให้บุคคลมีความรู้ ความสามารถ ดังนี้

1. มีความรู้และทักษะพื้นฐานในการประกอบอาชีพได้เป็นอย่างดี
2. มีความรู้ทันสมัย ใฝ่รู้ และพัฒนาตนเอง
3. มีความสามารถในการจัดระบบความคิด คิดวิเคราะห์ สังเคราะห์และประเมินผล
4. มีความคิดริเริ่มสร้างสรรค์ ประยุกต์ใช้ความรู้และสร้างผลงานใหม่ได้
5. มีความสามารถในการบริหารจัดการและการทำงานเป็นทีม
6. มีความสามารถในการใช้ภาษาในการสื่อสารและใช้เทคโนโลยีได้ดี
7. มีคุณธรรมจริยธรรมในการดำรงชีวิตและประกอบวิชาชีพ

สำหรับผู้ที่สำเร็จการศึกษาระดับปริญญาตรีในประเทศไทย จะมีคำเรียกว่า “บัณฑิต” หมายถึง ผู้ทรงความรู้ ผู้มีปัญญา นักปราชญ์ เช่น วิทยาศาสตรบัณฑิต แพทยศาสตรบัณฑิต บัญชีบัณฑิต เป็นต้น

## อ้างอิง

## ดูเพิ่ม

* รายชื่อสถาบันอุดมศึกษาในประเทศไทย
* รายชื่อวิทยาเขตของสถาบันอุดมศึกษาในประเทศไทย